Opdateret klokken 20.20: Alle spor er igen farbare Den kraftige regn i det nordjyske kan allerede have sat sine spor på den nordjyske trafik. Onsdag aften er der sket et uheld på E45, der betyder at vejbanen er spærret. Det oplyser vejdirektoratet. Uheldet er sket ved afkørsel 30 - Støvring N i nordgående retning mod Aalborg. Vejdirektoratet oplyser, at de tidligst forventer at afspærringen er væk klokken 20.00. Tidligere på aftenen har Nordjyllands Beredskab været ude for at sluse vand af motorvejen i området. Det oplyser indsatsleder ved Nordjyllands Beredskab Caspar Weisberg til TV2 Nord.

Referat:
Vejdirektoratet meddeler, at et uheld har spærret E45 i nordgående retning ved Støvring.